Nexø by og havn

Tøndeslagning hos Nexø Minigolf
2025-03-02 12:00 - 13:00 (Europe/Copenhagen) | Nexø Minigolf, Sdr Hammer 43, Nexø, 3730
Kom til Nexøs hyggeligste tøndeslagning
hos Nexø Minigolf søndag den 2. marts

Det bliver så hyggeligt og så det selvfølgelig inde i varmen!

Vi ses til tøndeslagning for børn, søndag d.2 marts kl.12.00 til 13.00 hos Nexø Minigolf.

Tøndeslagning hos Kvickly
2025-03-02 10:00 - 11:00 | Kvickly, Købmagergade 12, Nexø, 3730, Danmark
Slå katten af tønden med Kvickly
The Danish shrovetide
Kom forbi og giv tønden en ordentlig en på sinkadusen hos Kvickly søndg d. 2.3.
Der serveres lidt godter for børn og medfølgende voksne

Fastelavn på Fritidshuset
2025-03-01 10:00 - 17:00 | Fritidshuset, Gl. Postej 27, Nexø, 3730
Fastelavn for hele familien

Fritidshuset i Nexø byder d 1.3. på Fastelavnsfest for børn op til 12 år. Der serveres pølsehorn, juice og slikposer for børnene og til de voksne bydes der på kaffe og kage.Arrangementet er ganske gratis

Seniortræning hos Poulsker IF
2025-02-27 10:00 - 12:00
Et godt tilbud til alle seniorer hos PIF

I samarbejde med ældresagen og DGI tilbyder Poulsker IF multisport for alle seniorer hver onsdag frem til 21.5.25 kl 10-12.00. Du kan få vejledning af DGI-konsulenter og prøve nye spændende sportsgrene…..og der hygges selvfølgelig med kaffe & kage efter hver gang 🍰☕️
Hvis du synes, at det lyder spændende, så kontakt DGI konsulenterne, Kasper & Laura. ☺️
Kasper: 20712596 Laura: 60827959

Fællessang med Jens Ole Pihl
2025-02-06 19:00 - 21:00 | Nexø Teater, Kirkestræde 28, Nexø, 3730

Danish Disco Battle 2025
2025-01-18 20:00 | Nexø Hallen, Stadionvej 22, Nexø, 3730, Denmark
HVEM BLIVER DANMARKS BEDSTE MOBILE DISCOTEK 2025

Hvem kan slå de regerende mestre fra 2024
DISCOTEK FIREDISKO
Og vinde titlen som Danmarks bedste mobile discotek 2024
Deltagerne skal overbevise vores hårde, men retfærdige dommer juri om at de har Danmarks bedste Crew
Deltagerne bliver bedømt på deres udstyr, lyd, lysshow og selvfølgelig deres dj💥
DELTAGERNE ER…
FIREDISKO (Jylland)
GET THE MUSIC (Nykøbing Falster)
AFTERDARK (Bornholm)
FOXYBEAT (Jylland)
DJ HADSTEN (Jylland)
ABSOLUTE DISKO (Sjælland)
BILLETTER
BILLETSALG.DK
Alders grænse: 13 ÅR

Udsalg i Nexø - Tøm byen
2025-01-12 10:00 - 15:00
Hele byen byder på udsalg, gode tilbud og den allerbedste service

Juleaften i Nexø hos Øens venner
2024-12-24 15:00 - 23:50 | Fritidshuset, Gl. Postej 27, Nexø, 3730

Julebanko på Nexø Torv
2024-12-22 12:30 - 13:00 | Nexø Torv, Torvet, Nexø, 3730, Danmark
JULEBANKO
Kom forbi Nexø Torv d.22/12 kl.12:30 og vær med til årets julebanko. Bankoplader koster 100 kr og præmierne er doneret af Nexøs butikker.
Hele overskuddet går til ungdomsarbejdet i Nexø Boldklub

Fejring af Is-Hyttans renovering
2024-12-22 11:30 - 12:00 | Nexø Torv, Torvet, Nexø, 3730, Danmark
IS-Hyttan på Nexø Torv er blevet renoveret med nyt folie og hjertelys for oven.

Renoveringen er finansieret af områdefornyelses midler.
Det vil Erhvervsforeningen Østbornholm gerne markere søndag 22/12-2024 kl. 11.30 på Nexø Torv.
Nexø er Hjerternes By – kom glad.
————————————–
Steen Andersen / formand

Drag Bingo Show med DragDamen
2024-12-21 20:00 - 22:00
Nexø Minigolf inviterer til Drag Bingo Show – Christmas Edition

Klassisk bingo, men med et twist af comedy, lip-syncs og sjofle vittigheder når “Damen” går på scenen med sine bingokugler og alt for mange rhinsten
Damen sørger for at sætte skub i juleløjerne, med sine sjofle jule-vittigheder, sin jule-garderobe og kunstig sne i store mængder.
Præmierne er som altid med Damen, alle de ubrugelige ting du ikke vidste du manglede – herunder kunne det være tubestrikkede nisser og andre julerædsler – der sniger sig nok også en julegodte eller to ind blandt præmierne.
Billetprisen er inkl. et styks bankoplade til hvert af de 2 spil- der kan på dagen tilkøbes flere spilleplader, så du øger dine chancer for at vinde.
Billetter kan købes via dette link:
https://billetto.dk/…/drag-bingo-show-christmas-edition…
Dørene åbnes en time før show start- hvor der kan købes kolde drikke i baren og Damen sælger bankoplader.💅
Vi gør opmærksom på det er et “voksen-show”, da sjofle vittigheder kan forekomme😅
Vi glæder os til en rigtig sjov og jule-hyggelig aften

Hjerternes Fest
2024-12-12 | Nexø Torv, Torvet, Nexø, 3730, Danmark
Hjerternes fest i Hjerternes By
Kom og fest med når byens erhverv fejrer Hjerternes By fest, farver og masser af hjertevarme tiltag.Et udpluk af programmet kan du se herunder- der bydes på både varme drikke, lækre snacks, flot modeshow, gode tilbud og meget meget mere.
Hjerternes Fest i Nexø – 12. december
En dag fyldt med julehygge, aktiviteter og overraskelser for hele familien!
Her en oversigt over de mange spændende tiltag – se fuldt program nederst på siden

Formiddag
9.30 – Børnenes Hjertefest (Paradispladsen)
Børn fra børnehaver, vuggestuer og dagplejer pynter fem juletræer med hjerter. (Arrangeret af Nexø Borgerforening)

Eftermiddag og Aften
Kl 11-21.00: Skattejagt i butikken for børn med lodtrækningspræmie
16.30-17.30 – Bogpræsentation: Klippeøens ABC (Bog & Idé)
Franz Bomberg og Amanda Stevne Pihl præsenterer deres nye bog og afholder en lille konkurrence.
17.00 – Smykkepræsentation (Zjoos Nexø)
Sussie fra Smykkeskrinet præsenterer smykker og der bydes på julegaveidéer og konkurrence.
17.00-19.00

Strik og Syp (Heede Garn): Hyg med strikketøj og likør med Line fra Falk Bornholm.
Varm kakao, lumumba og pebernødder (Café Holmer).
Konfekt og gode tilbud (Butik Aasen).

17.30

Nexø Kirke synger julesalmer i byen
Flæskestegssandwich (Kvickly Nexø): 300 stk. deles ud i slagterafdelingen.
Kagedame til de første 200 personer (Bornholms Brandforsikring). Konkurrence om Bygavekort og indkøbsnet.

18.00-20.00

Drop in Fællessang (Nexø Teater, Kirkestræde 28).
Modeshow og strikpræmier (Everlyn): Vind lækker strik fra Skovhuus og nyd kaffe, småkager og sodavand.

18.00-21.00

Hjerternes By på Torvet: Giv dit bud – Skriv på hjertevæggen, hvorfor Nexø er Hjerternes By. (Nexø By og Havn)
Glaspustning hos Matter: Få indgraveret et navn i et glashjerte og deltag i julekonkurrence.
Røde pølser og konkurrencer (Home): kig forbi og vind
Snaps og syp til voksne, sodavand og godter til børn (Danbolig): Konkurrencer med gavekort som præmier.
Ønskevinduer, gode tilbud og lækkerier (Nexø Damemagasin & Nexø Herremagasin).
20 % rabat (lægemidler undtaget) og raflekonkurrence (Nexø Apotek): Slå en sekser og vind legetøj.

18.30

Se Nexø fra Kirkens tårn, kaffe og juleknas i våbenhuset
LM Blæserne spiller julemusik (Torvet). (Arrangeret af Nexø Borgerforening)
Æbleskiver og gløgg (Øens Blomster).

19.00

Modeshow på Torvet (Nordvig).
Forfattersigning: Pernille Boelskov (Bog & Idé): Signering af Kulmørket.

19.30

Syng julen ind i Nexø Kirke

21.00

Lodtrækning af juletræer (Købmagergade).
Børneskattejagt (Bog & Idé): Udtrækning af præmie.

Hele Dagen

Ønskevinduer: Traditionel konkurrence i butikker som Zjoos Nexø, Nordvig, Fashion Resales og Nexø Damemagasin.
Juletilbud: Gode rabatter og gaveidéer i butikker over hele byen.
Julemarked: Aktiviteter for børn og boder med gode tilbud på Bornholms Julemarked. Godt Bornholms geder er på besøg

Kom og oplev en magisk dag i Nexø!
Fuldt program herunder:

HJERTERNES FEST – Hvad/Hvem/Hvor
Kl 9.30: Børnehaver/vuggestuer/dagplejer afholder børnenes hjertefest på Paradispladsen. 5 træer på pladsen bliver pyntet af børnene med hjerter (v. Nexø Borgerforening)
Kl 18-21.00: Hjerternes By – giv dit bud.
Skriv dit bud på hvorfor Nexø er hjerternes by på vores hjertevæg på Torvet ved juletræssalget (Nexø By og Havn)
Kl 18.30: LM Blæserne spiller på Torvet (v. Nexø Borgerforening)
Kl 18-20.00: Drop in Fællessang (Nexø Teater – Kirkestræde 28)
Kl. 11-21.00: Ønskevindue (Nordvig)
Kl. 11-21.00: Tilbud på julepynt og nøje udvalgte varer (Nordvig)
19.00: Modeshow på torvet (Nordvig)

Kl. 18-21.00: Vi serverer en lille lun til halsen (Nordvig)
Kl 17-19.00: Varm kakao med flødeskum, Lumumba og pebernødder (Cafe Holmer)
Kl. 18:00: Suppe, gløgg og smagsprøver fra Svaneke Bryghus (Butikkerne i Købmagergade)
Kl. 21.00: Lodtrækning af juletræer (Butikkerne i Købmagergade)
Kl. 18-21.00: Ønskevinduer (Butikkerne i Købmagergade)
Julemanden går rundt i Købmagergade og hilser på (Butikkerne i Købmagergade
Kl 18-21.00: Glaspustning hvor man kan få indgraveret et navn i et glashjerte, samt en julekonkurrence (Matter House of Craft)
Kl 18-21.00: Kom ind i butikken og find hjerter og vær med til lodtrækning – værdi i alt 750 kr. (Matas)
Kl. 18-20.00: kom ind i butikken og deltag i konkurrencen om et gavekort på 500 kr. (Borre & Severin Optik)
Kl. 12-21.00: Leverandør besøg fra belgiske Theo Eyewear og så fejres Karinas 10-års jubilæum i butikken (Brillehuzet)
Kl 11-21.00: Skattejagt i butikken for børn med lodtrækningspræmie, som udtrækkes kl. 21.00 (Bog og Ide)
Kl. 16,30-17.30: Besøg af Franz Bomberg og Amanda Stevne Pihl som præsenterer deres nye bog, Klippeøens ABC. I den forbindelse vil der være en lille konkurrence (Bog og Ide)
Kl. 19-20: Pernille Boelskov kommer og signerer hendes 4. bind i serien om Agnethe, Kulmørket (Bog og Ide)
Der er kaffe på kanden fra kl. 19 (Bog og Ide)
Kl.18.30: Strik-Modeshow. Vind lækre strik fra Skovhuus på indgangsnummer. Der serveres kaffe, sodavand og julesmåkager og der er ønskevindue (Everlyn)
17.00: Sussie fra Smykkeskrinet er på besøg med flotte smykker, søde julegaveideer og en spændende konkurrence.

Hele dagen er der den traditionelle ønskevindue-konkurrence med flotte præmier (Zjoos Nexø)
kl 18,30: Æbleskiver & Gløgg, samt Ønskevindue (Øens Blomster)
Kl 17-19.00: Strik og Syp. Kom med dit strikketøj og gode humør. Der strikkes og drikkes likør med Line fra Falk Bornholm (Heede Garn)
Kl. 17-19.00: Der bydes på konfekt og gode tilbud (Butik Aasen)
Kl.17.30: Der deles 300 stk. flæskestegssandwich ud i Slagterafdelingen (Kvickly Nexø)
18-21.00: Gæt hvor mange forskellige varer der er på lager i Inhouse. 1.-præmie Airfryer/2.-præmie Trafikgulvlampe med valgfrie skærme/3.-præmie valgfri 50×70 indrammet plakat fra Dram og Dialekt (InHouse)
Kl.18-21.00: Snaps og Syp til de voksne, sodavand og godter til børnene. Konkurrence med gavekort til både børn og voksne (Danbolig)
Kl.18-21.00: Der serveres røde pølser med brød samt en øl eller sodavand og der bydes på konkurrencer med fine præmier (Home)
Kl. 18-20.00: Kig forbi frem og deltag i konkurrencen om at vinde et gavekort på 500 kr. til butikken. Derudover vil der være et festtøjs stativ med en masse gode tilbud i anledningen af hjerternes fest (Fashion Resales)
Kl. 18-21.00: Ønskevindue – der serveres lidt lækkert til ganen. Der vil også være tilbud på udvalgte varer (Nexø Damemagasin)
Kl. 18-21.00: Ønskevindue – der serveres lidt lækkert til ganen. Der vil også være tilbud på udvalgte varer (Nexø Herremagasin)
Kl. 17:30:Kagedame til de første 200 personer.
Vind et Bygavekort til 1.000, – eller rafl dig til et indkøbsnet (Bornholms Brandforsikring)
Kl. 16-20.00: Julemarkedets boder holder åbent med gode tilbud, konkurrencer. Godt Bornholms får er på besøg på pladsen.
Der vil være aktiviteter for børnene på skibet Baltic Beauty (Bornholms Julemarked)
Kl. 18-21.00: 20% på hele butikken (minus lægemidler)
Ønskevindue hvor der trækkes lod om ALLE gaver
Raflekonkurrence for børn, slå en 6’er og vælg et stykke legetøj (Nexø Apotek)

Juleløb i Nexø
2024-12-08 13:00 - 15:00 | Sport24 Nexø, Strandgade 3, Nexø, 3730
Snør løbeskoene og vær med til årets Juleløb

Løb for Nexø og fællesskabet når Nexø By og Havn kalder til start på en hyggelig løberute i VinterNexø
Alle er inviteret – børn, voksne, familier og venner, ja selv julemanden og hans nisser – til at deltage i en sjov og afslappet løbetur.
Tid og sted:Start/mål: Sport24 Start: Kl. 13.00
Distancer:
• Rute på 2 km og rute på 4 km.• Børn løber én runde, mens voksne kan vælge at tage to runder, hvis de har lyst.
Det handler om hygge og ikke om at vinde! Ingen tidtagning, ingen pres – bare sjov og fællesskab.
Præmier og lækkerier:
– Alle deltagere har chancen for at vinde gavekort ved lodtrækning– Gratis varm kakao og gløgg, sponsoreret af Bornholm Spirits og 365 Discount og tilberedt af spejderne, ved start/mål.– Æbleskiver til børnene og Svaneke Juleøl til de voksne kan nydes på Bornholms Julemarked bagefter.
Praktisk:
– Arrangementet er GRATIS, og alle kan deltage!– Det er Nexø By og Havn, der står bag arrangementet i samarbejde med Strandløberne og PIF.
Tag familien og vennerne med, hop i løbeskoene og tag nissehuen på og kom i julestemning! Vi glæder os til at se jer til en hyggelig og aktiv dag i Julebyen Nexø
Vel mødt!Nexø By og Havn

Julehygge hos Bornholm Spirits i Nexø
2024-12-08 11:00 - 15:00 | Bornholm Spirits, Sdr Hammer 156, Nexø, 3730, Denmark
Kom til julehygge på spritfabrikken i Nexø
Kom i ægte julestemning med os hos Bornholm Spirits, der åbner dørene til julehygge i deres fabrik i Nexø. De har sammensat en eftermiddag fyldt med lækkerier og varm julehygge for hele familien.

Oplev, hvordan de producerer den bornholmske spiritus. Der vil være mulighed for smagsprøver og køb af det store produktudvalg og der bydes på gratis æbleskiver, gløgg og hyggelig musik.

Asmussen – Rehling
2024-11-30 17:00 - 19:00 | Svanekegaarden, Skippergade 2-8, Svaneke, 3740
Alma Mahler, Carl Nielsen, Per Nørgård, Benjamin Britten, Manuel de Falla

Et relativt nyt samarbejde i dansk musikliv tog sin begyndelse, da den lyrisk-dramatiske sopran Signe Asmussen og harpenisten Tine Rehling gik sammen om at fortolke musik af Alma Mahler, Carl Nielsen, Per Nørgård, Benjamin Britten, Manuel de Falla m. fl.
ENDELIGT PROGRAM FØLGER
Signe Asmussen:
Siden debutkoncerten fra Det Kongelige Danske Musikkonservatorium med anmeldelser, der udråbte hende til ”en sanger med ekstraordinære muligheder” og en ”vokal intimforfører”, har Signe slået sit navn fast som én af sin generations mest alsidige og karismatiske sangerinder; en musikalsk kamæleon, som uden problemer boltrer sig i snart sagt alle genrer.
Hun optræder som solist med landets orkestre, og hendes store interesse for kammermusik og den nye kompositionsmusik har ført til utallige CD-indspilninger og tæt koncertsamarbejde med ensembler som Esbjerg Ensemble, Ensemble Storstrøm, Athelas Sinfonietta, Figura, Scenatet og Theatre of Voices, med hvem hun har uropført adskillige nye værker og musikdramatiske produktioner.
Publikumstække og et åbenlyst skuespiltalent har ført til engagementer på Det Kongelige Teater, Den Jyske Opera og som fast medlem af “GuidOpera” og ”Operettekompagniet”, hvor hun har haft stor succes i hovedpartierne i “Madama Butterfly”, “Barberen i Sevilla”, “Tosca”, “Den Glade Enke” og “Flagermusen”. Derudover turnerer hun sammen med sin cubanske mand, sangeren Ernesto Manuitt Hernández med latin-jazz ensemblet ”The Latin Clásico” i et crossover-program bestående af nordiske sange, viser, arier, jazz-standards sammen med de mest elskede, sydamerikanske boleros og son montunos.
Signes favoritdisciplinen har dog altid været lied’en, som bringer hende tæt på publikum, og hendes utrættelige indsats for lied’ens udbredelse indbragte hende i 2009 den prestigefyldte Aksel Schiøtz-pris. I 2014 blev hun desuden belønnet med Dansk Komponistforenings Musikerpris.
Tine Rehling:
”….Tyve minutter taget ud af evigheden og fyldt med forunderlighed var Rehlings og hendes medmusikeres bidrag. Tak for det!” Sådan skrev Thomas Michelsen i Politiken i 2007 efter Per Nørgårds 75-års fødselsdagskoncert i Tivolis Koncertsal.
Tine Rehling slog tidligt sit navn fast og optræder jævnligt som solist og kammermusiker i ind- og udland og har været solist med en række af de danske symfoniorkestre. Som kammermusiker har hun bl. a. et fast samarbejde med solofløjtenist i DR Symfoniorkestret, Ulla Miilmann.
Desuden optræder hun jævnligt med saxofonisten Benjamin Koppel, guitaristen Mikkel Nordsø og Ole Theill, indiske tablas. Sammen med sidstnævnte to musikere fra den rytmiske verden spiller hun musik inspireret af Flamenco’en, arabisk, afrikansk og indisk klassisk musik.
Tine arbejder til stadighed for at udvide repertoiret for harpe i samarbejder med flere danske komponister. Hun har siden 2002 haft et særligt tæt samarbejde med Per Nørgård, som har skrevet og dedikeret adskillige soloværker til hende, bl. a harpekoncerten ”Gennem Torne”.
I 2006 udgav hun en samlet indspilning af Per Nørgårds musik for harpe solo, solokoncerter og kammermusik i samarbejde med Esbjerg Ensemble. CD’en blev samme år udnævnt til månedens CD på det engelske internet-magasin Musicweb International med ordene ”En fremragende CD, superbt spillet.” Desuden har hun turneret med Per Nørgårds soloharpeværker og harpekoncerter i bl. a. Sverige, Estland, Rusland, Polen, Irland og på Hawaii.

Sted
Svanekegaarden

Pris
Alm kr 200 -U.25 kr. 100 inkl billetgebyr

Julehygge i Nexø
2024-11-29 15:00 - 19:00
Velkommen til Julebyen Nexø.
Fredag d. 29.11. starter julen for alvor i Nexø når Bornholms Julemarked officielt åbner og Nexø Borgerforening tænder det smukke juletræ på Torvet med hjælp fra alle byens borgere.Glæd jer til en dag tætpakket med julehygge og julevarme i Hjerternes By.ProgramVi inviterer til en hyggelig eftermiddag og aften fyldt med julestemning, traditioner og festlige oplevelser. Tag familien med og vær med til at fejre starten på julesæsonen!
Program:15.00: Bornholms Julemarked åbnes officielt med tale ved Pernille Bülow
15.00-17.00: Knallertnisserne spreder julestemning rundt i byen
15.40-15.55: SFO-nisserne går fra havnen til torvet – kom og vink til dem!16.00: Juletræet tændes og Nexø Borgerforening sørger for brandbiler med julemænd, Fællessang om træet og uddeling af julegodter til børnene17.00: Årets juleudstilling med smukke juleborde præsenteres hos Matter – House of Craft og der bydes på gløgg og juleknas – den perfekte afslutning på en festlig dag
Hvornår: 29.11. kl. 15-18.00Hvor: Nexø By og Havn
Vi glæder os til at se jer til en magisk dag med masser af julestemning!

Bornholms Julemarked
2024-11-29 - 2024-12-22 | Nexø havn, Sdr Hammer 2D, nexø, 3730

MØF 6/6 Anne Lise Marstrand Jørgensen
2024-11-24 15:30 - 17:30 | Svanekegaarden, Skippergade 2-8, Svaneke, 3740
Natten Åbner Sig Som En Port (2023)

Det Nye Testamente gendigtet som roman: Historien begynder med to fødsler omgærdet af mystik og slutter med en brændende vision for menneskelivet. Vi følger Johannes, der kaldes Døberen, og oplever festen, hvor hans hoved bliver serveret på et fad. Vi går blandt de mænd og kvinder, der lyttede til Jesus, en fattig tømrer fra en ubetydelig provins, og vi oplever begivenhederne sammen med dem – de hengivne, de nysgerrige, de søgende, de skeptiske og de vrede. Det er frugtbarhedens tid, natten åbner sig som en port. En beretning præget af ægthed og af selve den undren, Jesus og Kristus til stadighed må vække.
Anne Lise Marstrand Jørgensen er cand.mag. i litteraturvidenskab. Hun debuterede som forfatter i 1998 med digtsamlingen Vandring inden Ophør. Siden har hun udgivet flere digtsamlinger og romaner – herunder især de to meget populære bøger om den tyske nonne, læge og komponist Hildegard af Bingen. Hun har bl.a. arbejdet som anmelder for Berlingske Tidende. I perioden 2014-2016 var Anne Lise Marstrand-Jørgensen desuden formand for Statens Kunstfonds Litteraturudvalg.
Anne Lise Marstrand-Jørgensens digtning kredser omkring universelle temaer som fødsel og død, kærlighed og forholdet mellem mennesker.
Derudover er hun aktiv samfundsdebattør og stærkt kritisk overfor Danmarks flygtninge- og udenrigspolitik. Hun er aktiv i netværket Venligboerne.
Pris og tilmelding:
Antal Arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr. For serier se beskrivelsen

Anders Koppel & Henrik Dam Thomsen
2024-11-16 15:30 - 17:30 | Svanekegaarden, Skippergade 2-8, Svaneke, 3740
Intenst sammenspil og landskaber af skønhed

Anders Koppel, komponist og legendarisk Hammondorganist med en fortid i Savage Rose og Bazaar. Har indspillet CDer med bl.a. Miroslav Vituos, Brian Blade, Kenny Werner og sønnen Benjamin Koppel, med hvem han har haft et mangeårigt samarbejde. Har komponeret mere end 150 partiturer for klassiske musikere, der bliver spillet over hele verden, og som i stort tal er indspillet med international succes.
Henrik Dam Thomsen, solocellist i DR Symfoniorkesteret og en af vore absolut førende cellister. Har indspillet en lang række solo- og kammermusik CDer for selskaber som Chandos og Dacapo. I cross- over genren har han samarbejdet med musikere som Benjamin Koppel, Julian Lage, Kenny Werner og Carsten Dahl og er desuden kendt fra filmmusik til bl.a. Lars von Triers film.
Makkerskabet mellem Henrik Dam Thomsen og Anders Koppel strækker sig over 25 år og har omfattet utallige projekter, bl.a. Koppels musik til cross-over ensemblet Mad Cows Sing og tilCopenhagen Cello Quartet, operaen Rebus, filmmusik, koncerter og pladeindspilninger.
For fire år siden virkeliggjorde de to venner en gammel, fælles drøm: at spille duo med den unikke sammensætning af cello og Hammondorgel. Den helt originale og smukke klang, som de to musikere fremmaner, fylder rummet med en helt særlig og anderledes skønhed. Deres individuelle virtuositet bliver forløst i inspirerede klange, smukke melodier og swingende rytmer, både i den intime samtale og i større symfoniske fortællinger.
Repertoiret består hovedsagligt af originale kompositioner af Anders Koppel, men rummer også friere passager, der fanger selve øjeblikkets nærvær. Publikum oplever på deres mange koncerter et intenst sammenspil og landskaber af skønhed fremført på to populære instrumenter, cello og orgel, af to musikere, der begge synger på deres instrument.
I 2020 udkom deres debut CD ”Still Life” på Dacapo og fik fremragende anmeldelser i ind- og udland, og til november går de to musikere atter i studiet for at indspille deres næste CD med al den musik, de har udviklet under corona-nedlukningen.
Publikum vil opleve intens rytmik og et melodisk landskab fremført af to musikere, der begge nærmest synger på deres instrument i et enestående og oprindeligt samspil.

Sted
Svanekegaarden

Pris
Alm kr 200 -U.25 kr. 100 inkl billetgebyr

Nanna Rashid
2024-11-10 15:30 - 17:30 | Svanekegaarden, Skippergade 2-8, Svaneke, 3740
Årets Nye Jazznavn 2023

“Årets Nye Jazznavn har det seneste år været et dominerende samtaleemne på den danske jazzscene, og med flotte anmeldelser både nationalt og internationalt understreges kunstnerens imponerende kunstneriske dybde, personlighed og modenhed. Vinderen præsenterer et enkelt, ukrukket og stærkt udtryk, hvor musikken skærer ind til benet uden overflødige toner. Med klassisk jazzlyd og kraftfulde blues-elementer leverer årets nye jazznavn en meget overbevisende debut.”
Sådan udtaler DMA Jazz-akademiet om det danske stjerneskud Nana Rashid, som netop har vundet prisen for Årets Nye Jazznavn ved DMA Jazz. Til prisuddelingen var sangerinden også nomineret til Årets Vokaljazzudgivelse og leverede desuden en solid live-performance med et potpourri af numre fra debutalbummet “Music For Betty” (2023).
Med et nyt take på det klassiske jazzgreb synger Rashid sig ind i samtidens dilemmaer i et på én gang intenst og beroligende univers. Sangene er fulde af nattetimernes melankoli og eftertænksomhed, og musikken fremføres med en rå oprigtighed i historier om at høre til og finde sin plads i verden. Lyden af Nana Rashid skiller sig ud på den danske jazzscene med en uortodoks vinderkombination af intens Nina Simone-arv omgivet af en sval nordisk tone.
Anmeldere har beskrevet hende som et bevis på, at der stadig kan findes store og uopdagede talenter i jazzen – en sanger med en sjælden stemme og med en tilgang til musikken, der er både nøgen, sårbar og stærk.
Nana Rashid udtaler selv, at “Music For Betty” er en metafor for og en hyldest til de menneskelige sårbare sider. Der hvor det levede liv og den uundgåelige smerte kan mærkes. Det sted, hvor musikken for hende kommer fra, og som er den understrøm, der forbinder os og skaber nærhed og intimitet.
“Music For Betty” har høstet stor ros med 5-stjernede anmeldelser både fra Politiken og Gaffa, som Ugens album på P8 og med 2 nomineringer til DMA Jazz. Det var blandt månedens bedste album hos det store britiske magasin Jazzwise og prydede herhjemme forsiden af Jazz Special.
Live kommer Nana Rashid med en trio bestående af klaver, bas og trommer.

Sted
Svanekegaarden

Pris
Pris Kr. 190 samt u/25 kr. 100 Inkl. Billetgebyr

Medlemsmiddag i Øens Venner
2024-10-31 18:00 - 23:00 | Fritidshuset, Gl. Postej 27, Nexø, 3730
Klik for større billede

Gunde/Waidtløw Quartet
2024-10-30 19:30 - 22:00 | Svanekegaarden, Skippergade 2-8, Svaneke, 3740
Tribute to Oscar Peterson & Stan Getz

Ved denne koncertrække hylder to af vores egne store personligheder, Henrik Gunde og Claus Waidtløw, to af jazzens helt store mestre – og deres samarbejde på det fantastiske album Stan Getz and the Oscar Peterson trio fra 1958.
Tenorsaxofonisten Stan Getz og pianisten Oscar Peterson er to mastodonter og stilskabere, der begge har sat et kæmpe aftryk i jazzen.
Henrik Gunde er en af vores største hjemlige stjerner og med sit legende og virtuose spil, har han for længst manifesteret sig som en højt elsket pianist. Han er modtager af Ben Webster prisen og fast medlem af DR Bigband.
Claus Waidtløw er en af vores mest anerkendte saxofonister, med en række udgivelser bag sig, bl.a. det DMA vindende album Playhouse.
De 2 kapelmestre har et mangeårigt samarbejde bag sig, de kender hinanden ud og ind og når de mødes, får musikken og kreativiteten frie rammer. Med sig har de stor groovende Daniel Franck på bas og velswingende Janus Templeton på trommer.
Glæd dig til en jazzaften fuld af spilleglæde, swing og virtuositet.
Line up
Henrik Gunde – klaver
Claus Waidtløw – tenorsaxofon
Daniel Franck – bas
Janus Templeton – trommer

Sted
Svanekegaarden

Pris
Alm kr 180 -U.25 kr. 100 inkl billetgebyr

Ekstraordinær generalforsamling hos Øens Venner
2024-10-29 19:00 - 22:00 | Fritidshuset, Gl. Postej 27, Nexø, 3730
Øens Venner holder ekstraordinær generalforsamling
Tirsdag d. 29. oktober 2024 kl. 19.00
i lokalerne i Fritidshuset
Hent dagsorden HER

MØF 5/6 Mathilde Walter Clark
2024-10-27 15:30 - 17:30 | Svanekegaarden, Skippergade 2-8, Svaneke, 3740
Det Blinde Øje (2023)

I efteråret 2020 sad Mathilde Walter Clark isoleret i sit hjem og så de nationale minkaflivninger på tv, men billederne stemte ikke overens med den historie der blev fortalt. Vi hørte om papir — om jura og hjemmel og om hvis skrivebord noget lå på hvornår. Men hvorfor stod vi pludselig i døde dyr til knæene? Hvem var de egentlige ofre? Hvem var de skyldige. Er der overhovedet nogen der går fri? Og hvad sker der med os, når dyrene bliver fortrængt fra vores historier? I det øjeblik man opfatter dyrene som dyr og ikke som ting ændrer historien sig fundamentalt.
Som var det en kriminalgåde følger Mathilde Walter Clark et andet spor end medierne. Sporet fører ud i verden — til gaskamrene i USA, til korruptionsbekæmpelse i Kina, og til opdagelsen af hvordan man hjemme i Danmark slanker en mink. Undervejs bliver mediedækningen og de historier vi bliver præsenteret for taget grundigt ved vingebenet. Det sidste hun ville, var at skrive en bog om mink, så ¨hun skrev en aktivistisk minkografi. En beretning om menneskets evne til at gøre sig selv til forgrund, og om hvad der sker med os, når dyrene bliver fortrængt fra vores historier.
Mathilde Walter Clark har en magistergrad i dansk og filosofi fra Roskilde Universitet og New York University og har boet og rejst mange steder i verden. I 2004 debuterede hun med romanen Thorsten Madsens Ego og har siden bevæget sig frit mellem genrer. Gennembrudsromanen Lone Star blev præmieret af Statens Kunstfond i 2018, nomineret til DRs Romanpris i 2019 og udkom i USA på Deep Vellum Publishing i 2021. i 2020 fik hun Jan Sonnergaards Mindelegat for hele sit forfatterskab. Hendes bøger og tekster er helt eller delvist oversat og udgivet i USA, Norge, Serbien. Kina, Indien og Tyskland.
Pris og tilmelding:
Antal Arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr. For serier se beskrivelsen

ORM
2024-10-26 19:30 - 22:00 | Svanekegaarden, Skippergade 2-8, Svaneke, 3740
Det næste kapitel – efterårsturné 2024

BILLETSALG START 5. feb. kl. 11
ORM åbner det næste kapitel på efterårsturné i 2024
I efteråret 2024 vender ORM tilbage til de danske landeveje for endnu engang at udforske og udfordre Danmarks unikke spillesteder med deres anmelderroste progressive black metal. Alle er inviterede til starten på denne nye æra i ORMs historie.
ORMs popularitet i det danske metalmiljø kan ikke tages fejl af, og deres tidligere udgivelser, albummet ‘Ir’ fra 2019 og EP’en ’Mit Blod’ fra 2020, er blevet skamrost af anmeldere fra blandt andet Politiken, Information og GAFFA. Musikalsk bliver man blæst omkuld af ORMs omskiftelige og dragende univers, hvor mytiske fortællinger om menneske og natur går i symbiose med storslået, melodisk og samtidigt rå og direkte black metal.
Når ORM spiller live, får de danske fans mulighed for at opleve bandets tårnhøje ambitioner og uhørte grad af musikalsk kompromisløshed – hvilket de blandt andet demonstrerede på deres danmarksturné i 2022, og senest til en komplet udsolgt koncert i Koncertsalen i DR Koncerthuset, hvor de skabte en musikalsk oplevelse ud over det sædvanlige. Med sig bragte de bl.a. deres seneste dobbeltalbum ’Intet • Altet’, som har modtaget stor ros fra musikanmeldere hele vejen rundt og hele seks stjerner fra GAFFA.
Nu er bandet klar til at ramme landevejene endnu en gang, og påbegynde den næste æra af ORM:
Efter Koncertsalen er vi ivrige efter at komme ud i landet på nogle mere intime & traditionelle venues, og vende lidt tilbage til vores rødder. Vi inviterer alle publikummer til en aften fyldt med vildskab, sørgmodighed, fordybelse og forandring, og muligheden for at få et indblik i næste kapitel af ORM.
– Simon, Theis, Malthe & Adam

Sted
Svanekegaarden

Pris
260 Inkl. billetgebyr

Rædselsnatten - Nexøs eget Horrorhouse
2024-10-19 18:30 - 21:30, 2024-10-18 18:30 - 21:30 | Nexø Teater, Kirkestræde 28, Nexø, 3730
Nexø Teater inviterer endnu engang til Rædselsnatten – Nexøs eget Horrorhouse

I år er temaet i “Hospitalets Kælder”, med inspiration fra bl.a filmen “Nattevagten”
Tør du selv være nattevagten og gå igennem hospitalets efterladte og glemte kælder?
Her kan du risikere at støde på de glemte patienter, personale og andre beboere – både levende og døde. Vi udstyrer jer med en lommelygte – så I kan finde sporene efter de grufulde ting der er sket og sker i netop hospitalets kælder.
INFO OG BILLETTER:Billetterne sælges via Billetto.dk i tidsintervaller. Billetterne kan også købes i døren, her kan ventetid dog opstå.
Vi anbefaler ikke børn under 13 år pga. skræmmende effekter – men erfaring siger os det ofte er fædrene der er mest skræmte 😉 Se venligst separat event for børn.Tidspunktet er vejledende – der kan opstå minimal ventetid. Vi sender som udgangspunkt grupper der kender hinanden igennem samtidig.

Rædselsnatten 2024 // For børn
2024-10-19 16:30 - 17:00, 2024-10-18 16:30 - 17:00 | Nexø Teater, Kirkestræde 28, Nexø, 3730
Horrorhouse – for børn

Vi åbner i år vores Horror-House – Rædselsnatten, for børnene.
Vi tænder lyset, gemmer statisterne væk og slukker for effekterne. En mindre uhyggelig karakter vil guidebørnene (og alle dem der ik’ tør det rigtigt), rundt i vores kulisser og demonstrere og fortælle om skræmmeeffekterne. Der bliver også mulighed for selv at prøve at aktivere de uhyggelige skræmmeeffekter.

OBS! Vi gør opmærksom på at alle rekvisitterne er som for de voksne. Derfor vil der være kunstigt blod, kunstige afskårne lemmer og andre måske skræmmende effekter. Derudover er kulisserne opbygget omkring et hospital, herunder operationsstuer, ligrum mm. Vi gør vores for at fortælle at det er noget vi leger, men forbered gerne dit barn lidt hjemmefra.
BILLETTER:Billetterne sælges i forsalg via Billetto.dk.Der kan også købes billetter i døren med mindre der er udsolgt.Børn skal være i følge med en betalende voksen.Billetter købes via dette link: https://llk.dk/iqoaon

Matter - House of Craft // Lagersalg
2024-10-19 14:00 - 20:00 | Matter – House of Craft, Nordre Strandvej 2, Nexø, 3730, Denmark
Gør et kunstkup til Matter – House of Crafts årlige lagersalg

Så er det snart tid til årets store lagersalg hos Matter på havnen i Nexø. Traditionen tro sælger Matter lørdag i efterårsferien ud af hele det sidste års 2. sortering, prøver, eksperimenter og udgåede ting og sager fra Oh Oak keramik og Zelmer Olsen glas. Alt er selvfølgelig håndlavet og lokalt produceret af de to kunsthåndværkere i Nexø – og til VIRKELIG gode priser.
Fra kl 10 står husets gode venner Lucy’s Bakery og Bean Buddy klar med det lækreste brød og kaffe Kl 11 åbner dørene til lagersalget.
Lagersalget er kun fysisk på dagen, og ikke online.
Kom og hjælp Matter med at få ryddet ud i sagerne!
